CELEX: 62014CN0270
Language: el
Date: 2014-06-03 00:00:00
Title: Υπόθεση C-270/14 P: Αναίρεση που άσκησε στις 3 Ιουνίου 2014 η Debonair Trading Internacional Ld a κατά της αποφάσεως που εξέδωσε το Γενικό Δικαστήριο (ένατο τμήμα) στις 3 Απριλίου 2014 στην υπόθεση T-356/12, Debonair Trading Internacional Ld a κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)

8.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 303/14
            
         Αναίρεση που άσκησε στις 3 Ιουνίου 2014 η Debonair Trading Internacional Lda κατά της αποφάσεως που εξέδωσε το Γενικό Δικαστήριο (ένατο τμήμα) στις 3 Απριλίου 2014 στην υπόθεση T-356/12, Debonair Trading Internacional Lda κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   (Υπόθεση C-270/14 P)
   2014/C 303/18
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Debonair Trading Internacional Lda (εκπρόσωπος: T. Alkin, Barrister)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει το σημείο 2 του διατακτικού της αναιρεσιβαλλόμενης αποφάσεως, με το οποίο απορρίπτεται η προσφυγή κατά τα λοιπά,
            
         
               —
            
            
               να αναπέμψει την υπόθεση στο Γενικό Δικαστήριο για να την επανεξετάσει, λαμβάνοντας υπόψη τις οδηγίες του Δικαστηρίου σχετικά με το εφαρμοστέο δίκαιο,
            
         
               —
            
            
               να καταδικάσει το αντίδικο στα δικαστικά έξοδα των δικών ενώπιον του Γενικού Δικαστηρίου και του Δικαστηρίου.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα προβάλλει έναν μοναδικό λόγο αναιρέσεως, ήτοι παράβαση του άρθρου 8, παράγραφος 1, στοιχείο β', του κανονισμού για το κοινοτικό σήμα (1). Συνοπτικά, υποστηρίζει ότι το Γενικό Δικαστήριο υπέπεσε σε πλάνη επιχειρώντας να περιορίσει τις προϋποθέσεις υπό τις οποίες ενδέχεται να ανακύψει κίνδυνος συγχύσεως μεταξύ «οικογενείας» σημάτων και μεταγενέστερου σήματος. Επικουρικώς, η αναιρεσείουσα υποστηρίζει ότι το Γενικό Δικαστήριο δεν προέβη σε συνολική εξέταση του κινδύνου συγχύσεως λαμβάνοντας υπόψη όλους τους κρίσιμους παράγοντες.
   
      (1)  Κανονισμός (EK) 207/2009 του Συμβουλίου, της 26ης Φεβρουαρίου 2009 για το κοινοτικό σήμα (ΕΕ L 78, σ. 1).